Na temelju članka 20. stavka 1. i članka 42. stavka 1. Zakona o lokalnim porezima („Narodne novine“, broj 115/16 i 110/17) te članka 31. Statuta Općine Vidovec („Službeni vjesnik Varaždinske županije“, broj 09/13 i 36/13), Općinsko vijeće Općine Vidovec na 05. sjednici održanoj dana 14. prosinca 2017. godine, donosi

**O D L U K U**

**o izmjenama Odluke o općinskim porezima Općine Vidovec**

**Članak 1.**

U članku 2.Odluke o općinskim porezima Općine Vidovec („Narodne novine“ broj 70/17 i „Službeni vjesnik Varaždinske županije“ broj 33/17) stavak 2. i 3. brišu se.

**Članak 2.**

Poglavlje VI. POREZ NA NEKRETNINE i članak 22. brišu se.

**Članak 3.**

Poglavlje VII. PROVEDBENE ODREDBE postaje Poglavlje VI. Članak 23. postaje članak 22.

**Članak 4.**

Poglavlje VIII. PRIJELAZNE I ZAVRŠNE ODREDBE postaje Poglavlje VII. Članak 24. postaje članak 23.

**Članak 5.**

Članak 25. briše se.

**Članak 6.**

Dosadašnji članak 26. postaje članak 24.

Dosadašnji članak 27. postaje članak 25.

**Članak 7.**

Ova Odluka stupa na snagu osmog dana od dana objave u „Narodnim novinama“, a objaviti će se i u „Službenom vjesniku Varaždinske županije“.

KLASA: 410-01/17-01/06

URBROJ: 2186/10-01/1-17-04

Vidovec, 14. prosinca 2017.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek